  Константин Вознесенских Анжелика Тихонова корреспондент 14-тӥ тулыспалэ Удмуртиын коронавирус инфекциен 118 черламъёсты эмъяськонниосы понӥзы. Берло нуналскын 10 сюрс 258 эскеронъёс ортчытӥзы, 2 сюрс 760 муртлэсь висёнэз шараязы. Со сярысь элькунысь оперативной штаб ивортӥз. Та дыре «коронавирус» диагнозэн 42 сюрс 391 адямиез поликлиникаосын чаклало, соослэн висёнзы капчи ортче.  1 сюрс 152-езлэн висисьёслэн тазалыксы шоро-куспо, 279-эзлэн – секыт. 946 адями йӧназ. Дас мурт кулӥз. Воргоронъёслы 68, 69, 73, 83 арес вал, кышномуртъёслы – 45, 50, 66, 67, 74, 83 арес. 15-тӥ тулыспаллы Удмуртиын коронавирусэн черлан 120 сюрс 498 учыръёс лабораториосын зэматэмын. 91 сюрс 272 адями йӧназ, 3 сюрс 594 мурт улонысь кошкиз. Коронавируслэсь прививка 689 сюрс 263 адями пуктӥз, со пӧлысь 540 сюрс 685 мурт кык компонентэн. «Спутник Лайт» вакцинаез 118 сюрс 291 адямилы пуктӥзы. 112 сюрс 963 мурт ревакцинациез ортчиз. Тегъёс: Удмуртия Ижкар Тазалык коронавирус  